Не застаюцца ў Магілёве без увагі спэцслужбаў і незалежныя журналісты. Днямі а пятай гадзіне раніцы ўчастковы міліцыянт і невядомы чалавек, які прыйшоў зь ім, спрабавалі пагутарыць з Алесем Бураковым. У двары таго не было. Бацька раньнім гасьцям дзьверы не адчыніў. Журналіст на Плошчы ня быў і наагул знаходзіўся па-за межамі Беларусі. Увагу да сваёй асобы Алесь Буракоў тлумачыць актыўнасьцю магілёўскай моладзі, якая праводзіць акцыі салідарнасьці зь беларускімі палітвязьнямі: